**ΤΡΙΑ**

Του Γ. ΓΕΩΡΓΙΑΔΗ

noacomment@hotmail.com

**1 ΕΞ/ ΕΙΣΟΔΟΣ ΚΤΗΡΙΟΥ/ Μ**

Σε πολύ κοντινό, βλέπουμε μία λιμνούλα με λασπόνερα δίπλα στο πεζοδρόμιο. Σταματάει ένα αυτοκίνητο . ο ΘΑΝΟΣ κατεβαίνει, βλέπουμε μόνο τα πόδια του. Φοράει μαύρα δερμάτινα παπούτσια ενώ τα κορδόνια του είναι λυμένα. Πατάει μέσα στη λιμνούλα με τα λασπόνερα αλλά συνεχίζει να βαδίζει ακάθεκτος. Μπαίνει στο κτήριο.

**2 ΕΣ/ ΛΟΜΠΙ-ΑΣΑΝΣΕΡ ΚΤΗΡΙΟΥ/ Μ**

Εξακολουθούμε να βλέπουμε μόνο τα πόδια του, τα παπούτσια του αφήνουν καφέ λεκέδες στο λευκό χαλί του λόμπι. Φτάνει στο ασανσέρ, από τα ηχεία του οποίου ακούγεται κλασσική μουσική. Η κάμερα ανεβαίνει, βλέπουμε το πρόσωπο του, είναι 30 ετών περίπου, μελαχρινός , φαίνεται κουρασμένος και θλιμμένος. Φοράει μαύρο κοστούμι . Ο ΘΑΝΟΣ πατάει το κουμπί και οι πόρτες κλείνουν.

**ΘΑΝΟΣ ( v.o )**

*Τρία χρόνια λύκειο άλλα έξι πανεπιστήμιο. Τρία χιλιοστά μεγαλύτερες ζάντες, τριαντατεσσάρων ιντσόν πλάσμα φούλ χάι ντεφινίσιον, τρία εκατοστά μεγαλύτερη πούτσα, τριημεράκι στο Ναύπλιο, σέξ τρείς φορές την εβδομάδα. Και άμα. 3άρη μήπως κάτσει και κανένα παιδάκι, δεν ξέρεις τι γίνεται. 3 % επιτόκιο στο στεγαστικό, 30% κάτω οι πωλήσεις, τρείς ώρες διορία να αδειάσεις το γραφείο σου, τριπλό μπάι πας. Τρείς θέσεις στο πόντιουμ, από εκεί και πέρα είσαι ασήμαντος. Τρείς χιλιάδες έτη φωτός απόσταση. Πατρίς, θρησκεία, οικογένεια.*

**ΓΥΝΑΙΚΕΊΑ ΦΩΝΗ**

*Τρίτος όροφος.*

Οι πόρτες ανοίγουν και το πρόσωπο του ΘΑΝΟΥ λούζεται στο φως. Ακούγονται ομιλίες ανθρώπων και τηλέφωνα που χτυπούν.

**ΘΑΝΟΣ**

*3 χιλιοστά απόσταση μεταξύ σκανδάλης και μύλου.*

FADE OUT